**Fond na podporu umenia sa predstaví v regiónoch**

12.11.2015 - Novovzniknutá verejnoprávna inštitúcia Fond na podporu umenia predstaví v najbližších dňoch svoju štruktúru podpornej činnosti na rok 2016. S cieľom priblížiť nový grantový systém širokej verejnosti vycestujú predstavitelia fondu aj do slovenských regiónov. Potenciálni žiadatelia tak budú môcť získať komplexné informácie o novom spôsobe podávania žiadostí o finančnú podporu v oblasti kultúry a umenia.

Prezentácie pre verejnosť s názvom *Predstavenie činnosti Fondu na podporu umenia* sa uskutočnia v nasledovných mestách:

|  |  |  |  |
| --- | --- | --- | --- |
| **Termín** | **Mesto** | **Miesto konania** | **Čas podujatia** |
| **12. 11. 2015** | **NITRA** | **Synagóga** | **16.00** |
| **18. 11. 2015** | **BRATISLAVA** | **KC Dunaj** | **17.00** |
| **19. 11. 2015** | **ŽILINA** | **Mestské divadlo** | **16.00** |
| **24. 11. 2015** | **BANSKÁ BYSTRICA** | **Divadlo Štúdio tanca** | **18.00** |
| **25. 11. 2015** | **PREŠOV** | **Divadlo Alexandra Duchnoviča** | **15.00** |
| **25. 11. 2015** | **KOŠICE** | **Kasárne/Kulturpark** | **19.00** |

[Fond na podporu umenia](http://www.fpu.sk/) nahrádza podstatnú časť dotačného programu ministerstva kultúry. Na základe vládou schváleného návrhu rozpočtu na rok 2016 získa fond na svoju činnosť 15 miliónov eur. Prvú výzvu zverejní 30. novembra 2015.

Na ministerstve kultúry naďalej zostávajú dotačné programy Obnovme si svoj dom, Kultúrne poukazy a Kultúra znevýhodnených skupín.